Bya PADDY NSOBYA
GAVUMENTI ya Uganda esabiddwa okukola kyonna ekisoboka okudduukirira abalunzi, b’ente, embuzi, endiga n’embizzi mu ggwanga ng’ebawa ebyetaagisa, bongere ku bungi bwe bisolo bino bye balunda kisobole okuliikiriza eddongoosezo lya maliba n’amakolero ge ngatto agasuubirwa okuggulwawo.
Bino byabadde mu musomo gw’okutumbula obungi bwa maliba, omutindo gwago n’ebigakolebwamu ogwategekeddwa ekibiina
ky’abakozi b’engatto mu ggwanga ekya FLEMA Uganda ne COMESA ekigatta amawanga 16 mu buvanjuba n’obukiika ddyo bw’olukalu lwa Africa ku Lwokusatu ku Hotel Africana.
Kitunzi wa FLEMA Uganda Nanziri Margaret yagambye nti bagenda kuzimba ekkolero erirongoosa amaliba mu Namanve.
Wabula abalunzi balina okuyiga okulabirira ebisolo obulungi baleme kwonoona mutindo gw’amaliba. Uganda egenda kutandika okukola n’okutunda engatto n’ebiva mu maliba eby’omulembe wano n’ebweru.
lug_Latn lug_Latn lug_Latn lug_Latn lug_Latn lug_Latn